Haminan seurakunta

Haminan seurakunta on Haminassa, Virolahdella ja Miehikkälässä toimiva evankelis-luterilainen seurakunta. Seurakunnan juuret ulottuvat keskiajalle, mutta nykyisessä muodossaan se syntyi vuoden 2011 alussa, jolloin Hamina- Vehkalahden ja Virolahden seurakunnat sekä jälkimmäiseen kuulunut Miehikkälän kappeliseurakunta yhdistyivät. Seurakunnan nykyinen kirkkoherra on Anna Kinnunen. Vuoden 2024 lopussa Haminan seurakuntaan kuului 16 704 jäsentä, mikä oli noin 70 prosenttia Haminan, Virolahden ja Miehikkälän yhteenlasketusta väkiluvusta. Seurakunnan jäsenmäärä on ollut laskussa koko 2000-luvun ajan. == Historia == === Vehkalahden seurakunta === Vehkalahden seurakunta oli yksi Suomen vanhimmista seurakunnista. Ensimmäiset maininnat siitä ovat vuodelta 1336, jolloin Vehkalahden pitäjä käsitti suuren osan nykyisestä Kymenlaaksosta. Vanhin maininta Vehkalahden kirkosta löytyy Viipurin linnanisännän kirjeestä vuodelta 1396. Vehkalahden kirkkoherraa koskeva maininta löytyy 17.2.1427 päivätystä ruotsinkielisestä asiakirjasta muodossa Arnichae, kirkioherre j Wekkaelax. Tarinan mukaan Vehkalahden ensimmäinen kirkko olisi sijainnut Neuvottoman kylän lähellä Korvenharjulla, josta on löydetty vanha hiidenkiuasMuseovirasto - Korvenharju, mutta nykyinen Marian kirkko on rakennettu vuosien 1430–1470 välisenä aikana. Vuonna 1653 Vehkalahdelle myönnettiin kaupunkioikeudet ja se sai nimekseen Veckelax Nystad, Vehkalahden uusikaupunki. Uudenkaupungin rauhan jälkeen nimi muutettiin Fredrikshamniksi eli Haminaksi. Kaupungin väkiluvun kasvaessa ruotsinkielinen porvariväestö perusti oman ruotsinkielisen kaupunkiseurakunnan, mutta 17 vuotta myöhemmin, vuonna 1743 Turun rauhan solmimisen myötä, se sulautui takaisin Vehkalahden seurakuntaan kaakkoisen Suomen tultua osaksi Venäjän keisarikuntaa. Lyhyen olemassaolonsa aikana seurakunta oli kuitenkin ehtinyt rakentaa itselleen Ulrika Eleonoran kirkon. Venäjän vallan alla Vehkalahti nousi merkittävään asemaan, kun se vuosien 1743–1812 välisenä aikana toimi Haminan konsistorin keskuksena. Vuonna 1751 ruotsin- ja saksankielinen väestö rakensi itselleen uuden Elisabetin kirkon, kun aiempi kirkko oli tuhoutunut tulipalossa. Molempien kirkkojen johdossa oli kuitenkin edelleen Vehkalahden kirkkoherra.Haminan seurakunta – historiaHaminan seurakunta – Marian kirkko Vehkalahden seurakunnasta on itsenäistynyt Sippolan seurakunta, joka muodosti ensin oman saarnahuonekuntansa ja sittemmin kappeliseurakuntansa, kunnes siitä tehtiin oma seurakuntansa vuonna 1861. Lavansaari kuului Vehkalahden seurakuntaan vuoteen 1763 asti. Haminan kaupungista muodostettiin oma seurakuntansa vuonna 1905. ==== Vehkalahden kirkkoherrat ==== * Arnick 1427–1446 * Konrad * Martinus 1540-luvulla * Matthias Stigonis 1555–1560 * Johannes Vilcken 1561–1584 * Jaakko Laurentiuksenpoika 1587–1613 * Pertteli Perttelinpoika 1614–1623 * Matti Jaakonpoika 1628–1669 * Erik Matinpoika Hermigier 1670–1676 * Matti Matinpoika Hermigier 1677–1681 * Nikolaus Nikolauksenpoika Barck 1682–1708 * Erik Dahlman 1709–1713 * Arvid Gandelin 1716–1739 * Fabian Niklas Gudseus 1741–1790 * Emanuel Indrenius 1791–1816 * Gustaf Adolf Mansner 1818 vajaan kuukauden * Johan Henrik Gustavson 1818–1831 * Carl Johan Qvist 1833–1853 * Karl Wilhelm Enckell 1856–1883 * Johan Evert Korsström 1884–1895 * Erik Gustav Julius Roschier 1896–1907 * Gustaf Aadolf Taube 1908–1918 * Hannu Haahti 1921–1935 * Aarno Vilhelm Kaitila 1937–1951 * Yrjö Kaarlo Airola 1952–1962 * Artturi Tuomisalo 1964–1973 * Mikko Lahti 1973–1992 * Jari Pennanen 1993–2003 === Haminan seurakunta (1905–2003) === Haminan ja Vehkalahden väestö oli aiemmin ollut yhden kirkkoherran alaisuudessa, mutta vuonna 1905 perustettiin erillinen Haminan seurakunta. Sen ensimmäinen kirkkoherra oli Uno Mikael Renvall, joka astui virkaansa 1915. Seurakunnan kirkkona toimi vuonna 1843 valmistunut Johanneksen kirkko.Haminan seurakunta – Johanneksen kirkko ==== Haminan kirkkoherrat ==== * Uno Mikael Renvall 1915–1918 * Kustaa Lauri Helle 1919–1939 * Hjalmar Johannes Anstén 1940–1970 * Erkki Hirvonen 1970–1976 * Kosti Tapani Laitinen 1976–1998 * Juha Kaarlo Parjanen 1998–2003 ===Hamina-Vehkalahden seurakunta=== Haminan kaupunki ja Vehkalahden kunta yhdistyivät vuoden 2003 alussa ja vuoden kuluttua myös seurakunnat yhdistyivät. Tänä aikana seurakunnan ainoana kirkkoherrana toimi Jari Pennanen, vuosina 2004–2010. ===Virolahden seurakunta=== Varhaisin asiakirjatieto Virolahdesta itsenäisenä kirkkopitäjänä on vuodelta 1370. Nykyinen puukirkko on valmistunut vuonna 1768 ja sen rakennustöitä johti Tuomas Suikkanen. Kirkon vieressä on keskiaikainen kivisakastiValtakunnallisesti merkittävät rakennetut kulttuuriympäristötVirolahden kirkko, joka on nykyisen Suomen itäisin keskiaikainen kirkkorakennus.Virolahden kirkko Klamilan kyläkirkko valmistui 1955.Klamilan kirkko ==== Virolahden kirkkoherrat ==== * Bartholdus 1540 * Johannes (Jönnes) Matthiae 1545–1571 * Matthias Henrici 1571–1573 * Georgius Francisci 1574–1593 * Martinus Henrici Fatebur (toisen lähteen mukaan Martinus Martini) 1593–1613 * Ericus Jacobi 1614–1654 * Martinus Henrici Fatebur 1656–1665 * Henrik Hoppius 1665–1695 * Henricus Henrici Hoppius 1697–1712 * Karl Fornaeus 1719–1739 * Arvid Löflund 1744–1748 * Gustaf Lilius 1751–1763 * David Gestrin 1765–1780 * Peter Gestrin 1782–1805 * Jakog Johan Corsberg 1807–1837 * Henrik Masalin 1839–1878 * Anders Oskar Törnudd 1879–1883 * Mathias Helenius 1884–1901 * Viktor Johan Gabriel Krogerus-Ritoniemi 1904–1933 * Onni Oskar Hämäläinen 1935–1941 * Kalle Tanska 1942–1948 * Lauri Olavi Leikkonen 1951–1971 * Jorma Tapani Taipale 1971–1976 * Valte Jalmari Nuuttila 1976–1994 * Jarmo Antero Uotila 1994–2010Haminanseurakunta.fi === Miehikkälän seurakunta === Miehikkälä oli alkujaan osa Virolahden seurakuntaa. Kirkkomatkat olivat pitkiä, ja 1800-luvun puolivälin jälkeen miehikkäläläiset alkoivat suunnitella oman seurakunnan perustamista. Päätös asiasta tehtiin vuonna 1863. Punatiilistä kirkkoa alettiin rakentaa 1879 ja se vihittiin käyttöön kaksi vuotta myöhemmin. Vuonna 1888 Miehikkälän ensimmäiseksi vakinaiseksi kirkkoherraksi tuli Johan Efraim Snellman, joka toimi virassa kuolemaansa 1910 asti. Vuoden 2007 alussa seurakunta liitettiin uudestaan Virolahden seurakuntaan ja se jäi toimimaan kappeliseurakuntana. ==== Miehikkälän kirkkoherrat ==== * Karl Henrik Huhtinen (vt) 1887–1888 * Johan Efraim Snellman 1888–1910 * H. Pärnänen (vt) 1910–1911 * Robert Immonen (vt) 1911–1914 * August Valfrid Leikkonen 1914–1917 * Kalle Vilhelm Keituri (vt) 1917–1922 * Juho Artturi Tevaluoto 1920–1921 * Toivo Multanen (vt) 1921–1924 * Lauri Rautajärvi 1924–1960 * Pauli Taisto Huuhtanen 1961–1966 * Kaarlo Asser Niininen 1967–1973 * Kari Ensio Nikulainen 1973–1978 * Leo Johannes Karkia 1979–2000 * Hannu Kalervo Pekkala 2000–2006Haminanseurakunta.fi === Nykyinen Haminan seurakunta === Vuoden 2011 alussa Hamina-Vehkalahden ja Virolahden seurakunnat yhdistyivät Haminan seurakunnaksi. Virolahti ja siihen kuulunut Miehikkälä jäivät kappeliseurakunniksi. === Kirkkoherrat === * Jari Pennanen 2011–2014 * Juha Tanska 2014–2021Haminanseurakunta.fiKymensanomat.fi * Anna Kinnunen 2022– == Kuvia == Tiedosto:Saint Mary Church in Hamina in April 2019.jpg|Marian kirkko Haminassa Tiedosto:Vanha Hamina Johanneksen kirkko.jpg|Johanneksen kirkko Haminassa Tiedosto:Ristiniemen kappeli Pihanakyma Dia3.jpg|Ristiniemen siunauskappeli Haminassa Tiedosto:Myllykylä cemetery chapel (2).jpg|Myllykylän siunauskappeli Haminassa Tiedosto:Leirikankaan kappeli.jpg|Leirikankaan siunauskappeli Haminassa Tiedosto:Virolahden kirkko.jpg|Virolahden kirkko Tiedosto:Klamilan kirkko 1.jpg|Klamilan kirkko Virolahdella Tiedosto:Miehikkälä church.JPG|Miehikkälän kirkko == Lähteet == Luokka:Mikkelin hiippakunnan seurakunnat Luokka:Haminan seurakunnat Luokka:Virolahti Luokka:Miehikkälä